recursal/SuperWikiNEXT-32B huggingface dataset:
**«Ծիրանի այգիներ»,** 2016 թվականի հայկական գեղարվեստական կինոնկար, որի ռեժիսորն ու սցենարիստն է Փուրիա Հեյդարի Ուրեխը։

Սյուժե
------

Իրանահայ տրանս-տղամարդ Արամը, ով մանկուց բնակվում է ԱՄՆ-ում, վերադառնում է Հայաստան՝ ծանոթանալու իր ընկերուհու պահպանողական ընտանիքին և նրան ամուսնության առաջարկություն անելու։ Ուղևորությունը տևում է մի ամբողջ օր, և Արամի եղբայրն օգնում է նրան պատրաստվել հանդիպմանը ՝ միաժամանակ համակերպվելով Արամի տրանս-անցումի հետ։

Մրցանակներ
----------

* 2017՝ Կանզաս Սիթիի «Out Here Now» ԼԳԲՏ փառատոնի գեղարվեստական ֆիլմում արտահայտվելու համարձակության համար մրցանակ։
* 2017՝ Հանդիսատեսի համակրանքի մրցանակ Ամստերդամի «Վարդագույն կինոօրերում»։

Ընդունում
---------

«Ծիրանի այգիներ» ֆիլմը մինչ այժմ 51 փառատոնի է ներկայացվել։ Սակայն Հայաստանում պևեմիերան չի կայացել մինչ օրս։ Հայ հասարակությունում ֆիլմի թեման նույնպես քննարկման դրվեց՝ տարակարծությունների տեղիք տալով։ Այն ընդգրված է եղել «Ոսկե ծիրան» միջազգային կինոփառատոնի «Հայացք ներսից և դրսից» արտամրցութային ծրագրում, բայց ծրագիրն ամբողջությամբ հանվեց, և ինչպես այս ֆիլմը, այնպես էլ դրանում ընդգրկված մյուս ֆիլմերը չցուցադրվեցին փառատոնի շրջանակում։

Ծանոթագրություններ
------------------

1. ↑  «YouTube». *www.youtube.com*. Վերցված է 2020 թ․ հուլիսի 8-ին.
2. ↑  «Apricot Groves». Վերցված է 2018 թ․ սեպտեմբերի 15-ին.
3. ↑  «Մեդիա կենտրոն | Փուրիա Հեյդարի «Ծիրանի այգիներ» գեղարվեստական ֆիլմի ցուցադրությունը Մեդիա կենտրոնում». *www.media-center.am*. Արխիվացված է օրիգինալից 2020 թ․ օգոստոսի 14-ին. Վերցված է 2020 թ․ հուլիսի 8-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
*Վիքիպեդիայում կան հոդվածներ Եղիազարյան ազգանունով այլ մարդկանց մասին։*

**Եղիազար Առաքելի Եղիազարյան** (1907, Բալաք, Հայաստան - *անհայտ*), հայ մանկավարժ։ ՀԽՍՀ վաստակավոր մանկավարժ (1945), Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) գործողությունների մասնակից։ ԽՄԿԿ անդամ (1944):

Կենսագրություն
--------------

Եղիազար Եղիազարյանը ծնվել է 1907 թվականին, Սիսիանի շրջանի Բալաք գյուղում։ Ավարտել է Բաքվի №22 մանկավարժական թեքումով միջնակարգ դպրոցը և Նախիջևանում զբաղվել մանկավարժական գործունեությամբ։ 1929-1934 թվականներին դասավանդել է Ջուլֆայի և Շահբուզի շրջանների դպրոցներում։ 1939 թվականին ավարտել է Երևանի պետական համալսարանի պատմության ֆակուլտետը։ Աշխատել Մարտունու շրջկենտրոնի միջնակարգ դպրոցի տնօրեն, շրջանային ժողկրթբաժնի վարիչ։

Եղիազարյանը 1942 թվականի մարտին մեկնել է գործող բանակ, 193-րդ գնդում Հյուսիսային Կովկասի ռազմաճակատում մասնակցել գերմանաֆաշիստական զորքերի ջախջախմանը։ Ստացել է լեյտենանտի կոչում։

Եղիազարյանն ազատվել է ծառայությունից ծանր հիվանդության պատճառով և 1943-1944 թվականների ուստարում եղել Սիսիանի Բազարչայ գյուղի միջնակարգ դպրոցի տնօրեն։ 1944 թվականին ընդունվել է ԽՄԿԿ շարքերը։

1945 թվականին Եղիազարյանին շնորհվել է վաստակավոր ուսուցչի կոչում։ Եղիազարյանը աշխատել է ՀԿԿ Սիսիանի շրջկոմի բաժնի վարիչ, 1948-1952 թվականներին՝ երկրորդ քարտուղար, 1952-1965 թվականներին՝ շրջխորհրդի գործկոմի նախագահ։ Այնուհետև 1965 թվականին տեղափոխվել է Երևան, զբաղվել մանկավարժական աշխատանքով։

Պարգևներ
--------

* ՀԽՍՀ վաստակավոր մանկավարժ (1945)։

Ծանոթագրություններ
------------------

1. 1 2 3 4  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
2. ↑  «ԵՂԻԱԶԱՐՅԱՆ ԵՂԻԱԶԱՐ ԱՌԱՔԵԼԻ». *ԶԱՆԳԵԶՈՒՐ* (ռուսերեն). 2010 թ․ մայիսի 1. Վերցված է 2020 թ․ հոկտեմբերի 2-ին.
**Մանգանի սուլֆատ (II) (մանգանարջասպ)**, անօրգանական միացություն, մետաղական մանգանի և ծծմբական թթվի համալիր՝ MnSO4 քիմիական բանաձևով, լավ լուծվում է ջրում, վերածվում է բյուրեղահիդրատի:

Նկարագրություն
--------------

Բյուրեղահիդրատը՝ MnSO4 · 5H2O — կարմրա-վարդագույն փոշի, տեխնիկական անվանումը՝ մանգանարջասպ։ Լավ լուծվում է ջրում, հիդրոլիզվում է ըստ կատիոնի։

Կիրառվում է Mn, MnO<sub id="mwGg">2</sub> և մանգանի այլ միացությունների ստանալու համար։

Քիմիական հատկությունները
------------------------

Թույլ վերականգնիչ է։

* Փոխազդեցությունը ալկալիների հետ.

{\displaystyle {\mathsf {MnSO\_{4}+\ 2NaOH\longrightarrow \ Mn(OH)\_{2}\downarrow +\ Na\_{2}SO\_{4}}}}
* Օքսիդանում է կապարի երկօքսիդով.

{\displaystyle {\mathsf {2MnSO\_{4}+\ 8HNO\_{3}+\ 5PbO\_{2}\longrightarrow \ }}}
{\displaystyle {\mathsf {\longrightarrow \ 2HMnO\_{4}+\ 4Pb(NO\_{3})\_{2}+\ Pb(HSO\_{4})\_{2}+\ 2H\_{2}O}}}

Ծանոթագրություններ
------------------

1. ↑  MANGANESE SULFATE
2. 1 2  CRC Handbook of Chemistry and Physics. 81st Edition. / David R. Lide, Jr. — Boca Raton: CRC Press, 2000. — P. 4—72.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մանգանի սուլֆատ (II)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ChEMBL · UNII |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | Microsoft: 2779869087, 2910596628 |

 |
Անվան այլ կիրառումների համար տե՛ս՝ Հայկ Ղուկասյան (այլ կիրառումներ)
*Վիքիպեդիայում կան հոդվածներ Ղուկասյան ազգանունով այլ մարդկանց մասին։*

**Հայկ Իվանի Ղուկասյան** (1912, Շիկահող, Հայաստան - *անհայտ*), հայ մանկավարժ։ Հայրենական մեծ պատերազմի մասնակից։

Կենսագրություն
--------------

Հայկ Ղուկասյանը ծնվել է 1912 թվականին, Ղափանի շրջանի Շիկահող գյուղում, չքավոր գյուղացու ընտանիքում։ 1930 թվականին ավարտել է 7-ամյա դպրոցը, ուսուցչական աշխատանքի է անցել Ղրղլու գյուղում, միաժամանակ ակտիվորեն մասնակցել է չափահաս բնակչության անգրագիտության վերացման գործին։ 1939 թվականին Ղուկասյանն ավարտել է Բաքվի Լենինի անվան մանկավարժական ինստիտուտի ռուսական եռամյա բաժինը և շարունակել ուսուցչական գործունեությունը Շիկահողի դպրոցում։ Դասավանդել է ռուսաց լեզու և գրականություն։

1941 թվականին Ղուկասյանը կամավոր մեկնել է ռազմաճակատ։ 1942 թվականի մարտ ամսին ծառայել է 89-րդ Հայկական հրաձգային դիվիզիայի 400-րդ գնդում։ Ապրիլին գործուղվել է Բաքվի հետևակային ուսումնարան։ Հինգ ամիս սովորելուց հետո 165-րդ առանձին բրիգադի կազմում մեկնել է ռազմաճակատ, մարտերին մասնակցել Տուապսե քաղաքից հյուսիս-արևելք։ 1942 թվականին Ինդյուկ բարձունքի համար մղված մարտում ծանր վիրավորվել է և տեղափոխվել հոսպիտալ։ 1942 թվականի դեկտեմբերին Ղուկասյանը նորից է մեկնում ռազմաճակատ, այս անգամ՝ 431-րդ կապի գումարտակի կազմում։ 1943 թվականի փետրվարի 9-ին նրանց ստորաբաժանումը դեսանտ է իջեցրել Մալայա զեմլյայում։ 69 օր մասնակցել է լեգենդար պլացդարմի ահեղ կռիվներին։ 1943 թվականի ապրիլին մեկնել է սովորելու Թբիլիսիի հրետանային ուսումնարանում, որն ավարտելուց հետո, 1944 թվականի օգոստոսին, կրտսեր լեյտենանտի կոչումով մեկնել է ռազմաճակատ։ 4-րդ Ուկրաինական ռազմաճակատի 805-րդ հաուբիցային գնդի մարտկոցի հրամանատար Ղուկասյանը մասնակցել է Լեհաստանի և Չեխոսլովակիայի ազատագրմանը։ 1945 թվականի ապրիլի 27-ից մինչև մայիսի 4-ը Մորավսկա Օստրովայի, Ֆրիդեկ-Միստեկի շրջաններում տեղի ունեցած հարձակողական մարտերի ընթացքում ոչնչացրել է գնդացրային 2 կետ, հակառակորդի 2 դիտակետ, ջախջախել է հակառակորդի տանկերի հակագրոհը, ճնշել է նրա հրետանային մարտկոցի կրակը։ Ցուցաբերած արիության համար Ղուկասյանը պարգևատրվել է Կարմիր աստղի շքանշանով և մի շարք մեդալներով։

1965 թվականին Ղուկասյանն արժանացել է Չեխոսլովակիայի Ֆրիդեկ-Միստեկ, իսկ 1974 թվականին՝ Լեհաստանի Ստրումեն քաղաքների պատվավոր քաղաքացու կոչմանը, պարգևատրվել մեդալներով։

Ղուկասյանը բանակից զորացրվել է 1946 թվականին և անցել մանկավարժական աշխատանքի։ Ղափանի շրջանում եղել է դպրոցի ուսմասվար, տնօրեն։ Չնայած անցել է կենսաթոշակի, բայց շարունակել է մանկավարժական աշխատանքը։ Ռուսաց լեզու և գրականություն է դասավանդել քաղաքի № 2 միջնակարգ դպրոցում։

Պարգևներ
--------

* Կարմիր աստղի շքանշան
* Չեխոսլովակիայի Ֆրիդեկ-Միստեկ քաղաքի պատվավոր քաղաքացու կոչում (1965)
* Լեհաստանի Ստրումեն քաղաքի պատվավոր քաղաքացու կոչում (1974)

Ծանոթագրություններ
------------------

1. 1 2 3 4  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
**Դենիզ Բարիշ** (թուրքերեն՝ Deniz Barış, հուլիսի 2, 1977(1977-07-02), Կամախ, Էրզինջանի մարզ, Թուրքիա), թուրք նախկին ֆուտբոլիստ, ով հանդես է եկել կիսապաշտպանի և պաշտպանի դիրքերում։ Խաղացել է նաև Թուրքիայի ազգային հավաքականում։

Ակումբային կարիերա
------------------

Դենիզ Բարիշը սկսել է իր կարիերան «SV Este 06/70» գերմանական սիրողական ակումբում։ 1999 թվականին նա պայմանագիր է կնքել Բունդեսլիգայի երկրորդ դիվիզոնում հանդես եկող «Սանտկ-Պաուլի» ակումբի հետ։ 2001 թվականի մայիսի 20-ին Դենիսը խփել է իր առաջին գոլը պրոֆեսիոնալ մակարդակով, որ հաղթանակ է պարգևել իր ակումբին «Նյուրնբերգի» դեմ արտագնա խաղում։ 2000/01 մրցաշրջանի արդյունքում «Սեն Պաուլին» տեղ է գրավել Բունդեսլիգայում։ 2001 թվականի հուլիսի 29-ին Դենիսը կատարել է իր դեբյուտը գերմանական բարձրագույն լիգայում՝ փոխարինման դուրս գալով «Հերթայի» դեմ տնային խաղի վերջում։

2002 թվականի ամռանը Դենիզը տեղափոխվել է թուրքական սուպերլիգայում հանդես եկող «Գենչերբիրլիգի»  ակումբ, որի կազմում անցկացրել է երկու մրցաշրջան։ 2003 թվականի ապրիլի 13-ին «Ֆեներբահչե» ակումբի դեմ խաղի վերջին րոպեին դարձել է գոլի հեղինակ, ինչի շնորհիվ մայրաքաղաքային ակումբը մրցակցի դաշտում խաղն ավարտել է ոչ-ոքի։ 2004 թվականի ամռանը Դենիզը տեղափոխվել է «Ֆեներբահչե», որտեղ նա անցկացրել է 6 տարի։  Այս ընթացքում նա ակումբի կազմում երկու անգամ դարձել է Թուրքիայի չեմպիոն և հաղթել Թուրքիայի Սուպերգավաթի խաղարկությունում։ 2010 թվականին Դենիզը պայմանագիր է կնքել «Անտալյասպոր» ակումբի հետ։ 2012 թվականի հոկտեմբերի 29-ին նա խփել է իր առաջին գոլն ակումբի կազմում՝ գրավելով «Ֆեներբահչեի» դարպասը, որի հետ հանդիպումն ավարտվել է «Անթալյասպորի» անսպասելի հաղթանակով։ 2013/14 մրցաշրջանի վերջում Դենիզն ավարտել է իր պրոֆեսիոնալ կարիերան։

Ձեռքբերումներ
-------------

Թուրքիա «**Ֆեներբահչե**»

* Թուրքիայի չեմպիոն (**1**) – 2004/05, 2006/07
* Թուրքիայի սուպերգավաթակիր (**1**) – 2007

Թուրքիա **Թուրքիայի հավաքական**

* Կոնֆեդերացիաների գավաթի խաղարկության բրոնզե մեդալակիր (**1**) – 2003

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «1. FC Nürnberg 1 : 2 FC St. Pauli» (անգլերեն) — www.worldfootball.net. Վերցված է 14 июля 2016-ին.
3. ↑  «FC St. Pauli 0 : 0 Hertha BSC» (անգլերեն) — www.worldfootball.net. Վերցված է 14 июля 2016-ին.
4. ↑  «Fenerbahçe 3 : 3 Gençlerbirliği» (անգլերեն) — www.worldfootball.net. Վերցված է 14 июля 2016-ին.
5. ↑  «Fenerbahçe 1 : 3 Antalyaspor» (անգլերեն) — www.worldfootball.net. Վերցված է 14 июля 2016-ին.

Արտաքին հղումներ
----------------

* Ֆուտբոլիստի էջը mackolik.com կայքում
* Ֆուտբոլիստի էջը *soccerway.com* կայքում(անգլ.)
* Ֆուտբոլիստի էջը worldfootball.net կայքում
* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դենիզ Բարիշ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · Kicker.de · National Football Teams.com · Soccerway · Transfermarkt (խաղացող) · worldfootball.net (խաղացող) · ԹՖՖ (խաղացող) · ՈւԵՖԱ · ՖԻՖԱ |

 |
**Աննա Կոսոնեն** ( ֆիններեն՝ Hanna Kosonen, փետրվարի 27, 1976(1976-02-27), Սավոնլինա, Mikkeli Province, Ֆինլանդիա ) - Ֆինն քաղաքական գործիչ և նախկին մարզիկ, դահուկավազքի շխարհի չեմպիոն (2000)։ Ֆինլանդիայի Կենտրոնական կուսակցության անդամ։ 2015 թվականի ապրիլի 22-ից Էդվեսկունտայի (խորհրդարանի) անդամ ՝ Հարավարևելյան Ֆինլանդիայի ընտրատարածքից։ Գիտության և մշակույթի նախարար՝ 2019 թվականի օգոստոսի 9-ից դեկտեմբերի 9-ը ընկած ժամանակահատվածում։

Կենսագրություն
--------------

Ծնվել է 1976 թվականի փետրվարի 27-ին Սավոնլիննա քաղաքում։ 1995 թվականին ավարտել է Յուվյասկյուլի Վոյոնմաայի անվան սպորտային դպրոցը։ 2003 թվականին նա ստացել է մագիստրոսի աստիճան Յուվյասկյուլյայի համալսարանիում։

2009 թվականից մինչև 2017 թվականը եղել է Etelä-Savon Liikunta (ESLi) մարզական կազմակերպության փոխնախագահ։ Նա նաև Savonlinnan Keskustanaiset կանանց կազմակերպության նախագահն էր Սավոնլինում։

2015 թվականի ապրիլի 19-ին խորհրդարանական ընտրություններում նա ընտրվել է պատգամավոր Հարավարևելյան Ֆինլանդիայի ընտրատարածքից։ Էդուսկունտայի պատգամավոր է վերընտրվել 2019 թվականի ապրիլի 14-ի ընտրություններում։

2017 թվականի ապրիլի 9-ին կայացած ավագանու ընտրություններում նա ընտրվեց Սավոնլիննա քաղաքաի ավագանի։

2019 թվականի օգոստոսի 9-ին ստացել է գիտության և մշակույթի նախարարի պաշտոնը ՝ Աննա Սաարիկկոյին փոխարինելով, որը դեկրետային արձակուրդ էր գնացել մինչև 2020 թվականի օգոստոսը։ Դեկտեմբերի 10-ին Մարինի աշխատասենյակում ստացել է գիտության և մշակույթի նախարարի պաշտոնը։

Սպորտային կարիերա
-----------------

1996 թվականին Բանսկա Բիստրիցայում անցկացվող դահուկավազքի աշխարհի երիտասարդական առաջնությունում նա նվաճել է ոսկե մեդալը երկար հեռավորության վրա, կարճ հեռավորություններում ոսկե մեդալը և ռելեում բրոնզե մեդալը։ 1997 թվականին զբաղեցրել է 17-րդ հորիզոնականը դահուկասահքի աշխարհի գավաթի խաղարկությունում։ Դահուկավազքի 1998 թվականի աշխարհի առաջնությունում Վինդիշգարստենում երկար տարածությունում զբաղեցրել է 15-րդ հորիզոնականը և 13-րդ հորիզոնականը կարճ տարածությունում։ 1999 թվականին աշխարհի գավաթում առաջնությունում զբաղեցրել է 8-րդ հորիզոնականը։

2000 թվականի աշխարհի առաջնությունում Կրասնոյարսկում նվաճել է ոսկե մեդալ փոխանցումավազքում, բրոնզե մեդալ երկար տարածությունում և կարճ տարածությունում գրավել 14-րդ հորիզոնականը։ 2000 թվականի աշխարհի գավաթի խաղարկությունում զբաղեցրել է չորրորդ տեղը և հինգերորդ տեղը 2001 թվականի աշխարհի գավաթի խաղարկությունում։ 2002 թվականին աշխարհի առաջնությունում Բորովեցում զբաղեցրել է 9-րդ հորիզոնականը միջին տարածությունում։

Անձնական կյանք
--------------

2011 թվականին նա ամուսնացել է։ Ամուսնալուծվել է 2017 թվականին։ Նա ունի երկու երեխա։

Ծանոթագրություններ
------------------

1. 1 2
2. ↑
3. 1 2 3 4  «Hanna Kosonen» (ֆիններեն). Eduskunta. Վերցված է 2020 թ․ մարտի 7-ին.
4. ↑  «Hanna Kosonen appointed as Minister of Science and Culture». *Valtioneuvosto* (ամերիկյան անգլերեն). Վերցված է 2019 թ․ օգոստոսի 9-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հաննա Կոսոնեն» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |

 |
**Ադամ ՄաքՔեյ** (անգլ.՝ Adam McKayապրիլի 17, 1968(1968-04-17), Ֆիլադելֆիա, Փենսիլվանիա, ԱՄՆ), ամերիկացի դերասան, կինոռեժիսոր, սցենարիստ և պրոդյուսեր։

Կենսագրություն
--------------

Ադամ ՄաքՔեյը ծնվել է 1968 թվականի ապրիլի 17-ին, Ֆիլադելֆիա քաղաքում, Պենսիլվանիա նահանգում։ Ավարտել է *Great Valley* միջնակարգ դպրոցը` Մալվերնում, այնուհետև սովորել է Պենսիլվանիայի համալսարանում և Թեմփլ համալսարանում։ *Upright Citizens Brigade*կատակերգական թատերախմբի հիմնադիրներից մեկն է։ Improv Olympic Theater-ի շրջանավարտների շարքին է դասվում, ինչպիսիք են` Վինս Վոն, Մայք Մայերսը, Քրիս Ֆարլին, Թինա Ֆեյը, Էմի Պոլերը։

2000 թվականին մի քանի կարճամետրաժ ֆիլմեր է ստեղծել «Saturday Night Live» հեռուստաշոուի համար։ 2004 թվականին նկարահանել է իր առաջին լիամետրաժ գեղարվեստական ֆիլմը` «[[Հաղորդավարը. Լեգենդ Ռոն Բուրգունդի մասին», որի սցենարը Մաքեյը գրել է Ուիլ Ֆերելի հետ։ Ինչպես նաև հայտնի է` «Խորթ եղբայրներ» (2008), «Խորը պահեստային ոստիկանները» (2010), «Ամուրիները» (2012), «Հաղորդավարը 2. Կրկին ողջույն» (2013), «Մրջյուն-մարդ» (2015)։ 2015 թվականին թողարկվել է «Իջեցման խաղ» ֆիլմը,որի սցենարիսներից մեկը Ադամ ՄաքՔեյն էր։ Ֆիլմը սցենարը հիմնված է Մայքլ Լյուիսի «Իջեցման մեծ խաղ։ Ֆինանսական դժբախտության գաղտնի զսպանակներ» գրքի վրա։ 2016 թվականին Ադամը առաջադրվել է «Օսկար» մրցանակի` Լավագույն հարմարեցված սցենար և «Ոսկե գլոբուս»-ի` լավագույն սցենար կատեգորիաներում։ Արդյունքում արժանացել է «Օսկարի»։

2018 թվականին նկարահանված «Իշխանություն» ֆիլմը, որտեղ գլխավոր դերերը մարմնավորում են Ադամ ՄաքՔեյը և Քրիստիան Բեյլը, Ոսկե գլոբուս մրցանակաբաշխությանը արժանացել է 6 անվանակարգերի։ Ինչպես նաև այդ ֆիլմի համար Ադամ ՄաքՔեյը առաջադրվել է «Օսկարի»` ռեժիսորի լավագույն աշխատանք և լավագույն օրիգինալ սցենար կատեգորիաներում։

Անձնական կյանք
--------------

Ադամ ՄաքՔեյը ամուսնացել է 1999 թվականին Շիրե Պիվենի հետ։ Նրանք երկու դուստր ունեն` Լիլի Ռոուզը և Պերլը։

Ծանոթագրություններ
------------------

1. 1 2  Internet Broadway Database — 2000.
2. 1 2  filmportal.de — 2005.
3. 1 2  Munzinger Personen (գերմ.)
4. 1 2  *Deutsche Nationalbibliothek* Record #137003110 // Gemeinsame Normdatei (գերմ.) — 2012—2016.
5. ↑  Golden Globes Nominations: The Complete List
6. ↑  «OSCAR NOMINATIONS 2019: SEE FULL LIST OF NOMINEES».

Արտաքին հղումներ
----------------

* Ադամ ՄաքՔեյ (անգլ.) *Internet Movie Database* կայքում
* На сайте All Movie Guide (англ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ադամ ՄաքՔեյ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Broadway Database · Internet Movie Database · ԿինոՊոիսկ · MusicBrainz · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BIBSYS: 1470399609164 · BNE: XX1021120 · BNF: 15585857r · CiNii: DA19786386 · GND: 137003110 · ISNI: 0000000081468449 · LCCN: n00024736 · NKC: xx0154984 · NLA: 56644807 · NLP: a0000002240264 · NTA: 27346423X · NUKAT: n2021203027 · SUDOC: 172321190 · VIAF: 66785822 · ULAN: 500471179 · WorldCat VIAF: 66785822 |

 |

 |
**Ժոլտ Հոռնյակ** (սլովակ.՝ *Zsolt Hornyák*, մայիսի 1, 1973(1973-05-01), Նովե Զամկի, Western Slovakia, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն)՝ սլովակ ֆուտբոլիստ և մարզիչ։ Խաղացել է ձախ պաշտպանի դիրքում։ 2007 թվականից անցել է մարզչական աշխատանքի։ Ներկայումս մարզում է «Բանանց» ֆուտբոլային ակումբի առաջին թիմը, որը հանդես է գալիս Հայաստանի ֆուտբոլի առաջնության բարձրագույն խմբում։

Ժոլտ Հոռնյակը 2000-2001 թթ. 3 հանդիպում է անցկացրել Սլովակիայի ազգային հավաքականի կազմում։ Հանդես է եկել Սլովակիայի «Սլովան», «Կոշիցե», «Ինտեր», ռուսաստանյան «Դինամո» Մոսկվա, կիպրոսյան ԱԵՊ Պաֆոս թիմերում։

2007-ից մինչև 2011 թվականը մարզել է չեխական «Հլուչին» և սլովակական «Սլովան» ակումբների պատանեկան թիմերը։ 2011 թվականից աշխատում է Հայաստանում։ 2011-ին «Միկայում» օգնել է գլխավոր մարզիչ սլովակ Յոզեֆ Բուբենկոյին, իսկ 2012-ից գլխավորել է «Միկան»։ 2013-2014 թթ. մրցաշրջանում «Միկան» Հորնյակի գլխավորությամբ նվաճել է Հայաստանի առաջնության արծաթե մեդալները և Հայաստանի Սուպերգավաթը։ 2013-ից գլխավորում է «Բանանցը»։ 2013-2014 թթ. մրցաշրջանում թիմը նվաճել է չեմպիոնի կոչումը, 2014-ին՝ Հայաստանի Սուպերգավաթը։ «Բանանցի» համար դա առաջին չեմպիոնական կոչումն էր։

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · FootballFacts.ru · National Football Teams.com · Transfermarkt (խաղացող) · Transfermarkt (մարզիչ) |

 |
*Վիքիպեդիայում կան հոդվածներ Միրզոյան ազգանունով այլ մարդկանց մասին։*
 Անվան այլ կիրառումների համար տե՛ս՝ Ալեքսանդր Միրզոյան (այլ կիրառումներ)

**Ալեքսանդր Բագրատի Միրզոյան** (ապրիլի 20, 1951, Բաքու, Ադրբեջանական ԽՍՀ, ԽՍՀՄ), խորհրդային տարիների հայ ֆուտբոլիստ։ 1980-ականներին եղել է մոսկովյան «Սպարտակի» ֆուտբոլիստ, պաշտպան։ Ներկայումս՝ Ռուսաստանի ֆուտբոլի վետերանների միության նախագահ։ Ռուսաստանի ֆուտբոլային միության անդամ։

Կենսագրություն
--------------

Ավարտել է «Նեֆտյանիկի» ֆուտբոլային դպրոցի նախապատրաստական խումբը։ 1976 թվականին ավարտել է Ֆիզիկական կուլտուրայի հայկական պետական ինստիտուտը։ Մարզիչների բարձրագույն դպրոցի շրջանավարտ է՝ մարզիչ-ուսուցիչ մասնագիտացմամբ։ Կենտրոնական պաշտպան։ 11-մետրանոցների հաստիքային իրացնող։ Սպորտի վարպետ, ֆիզիկական կուլտուրայի վաստակավոր գործիչ։ ԽՍՀՄ երիտասարդական հավաքականի կազմում անցկացրած խաղերով ռեկորդակիր։ Անցկացրել է 2 խաղ ԽՍՀՄ հավաքականում (1979—1980 թ.)։ ԽՍՀՄ առաջնությունում՝ 231 խաղ, 15 գոլ։

Ներկայումս
----------

Ռուսաստանի ֆուտբոլի վետերանների միության նախագահ։ Ռուսաստանի ֆուտբոլային միության նախագահի խորհրդական։ ՌՖՄ-ի նախագահին կից փորձագիտական խորհրդի պատասխանատու քարտուղար։ Ռուսաստանի ֆուտբոլի վետերանների կոմիտեի փոխնախագահ։ ՌՖՄ-ի տեխնիկական կոմիտեի անդամ։

Նվաճումներ
----------

#### Ակումբային

* ԽՍՀՄի չեմպիոն՝ 1979
* ԽՍՀՄ գավաթակիր՝ 1975
* ԽՍՀՄ գավաթի եզրափակչի մասնակից՝ 1976, 1980, 1981

#### Անձնական

* ԽՍՀՄ 33 լավագույն ֆուտբոլիստների ցանկում՝ 1975, 1980
* Վետերանների համաշխարհային խաղերի չեմպիոն՝ 1994
**Այյուբ Աբդ ալ-Լաուի** (փետրվարի 16, 1993(1993-02-16), Réghaïa, Rouïba District, Ալժիր, Ալժիր), ալժիրցի ֆուտբոլիստ, «ՈՒՍՄ Ալժիր» ակումբի պաշտպան։

Ակումբային կարիերա
------------------

Այյուբ Աբդ ալ-Լաուին Ալժիրի «ՈՒՍՄ Ալժիր» Ակումբի սան է։ 2014 թվականի մայիսի 17-ին իր նորամուտը նշել է Ալժիրի 1-ին լիգայում, նա առաջին անգամ խաղադաշտ է դուրս եկել «ԺՍՄ Բեդնայա» ակումբի դեմ խաղի երկրորդ խաղակեսում։ 2014/1015 թվականի մրցաշրջանում Աբդալլաուինը խաղադաշտ է դուրս եկել ապրիլի 1-ին։ Իսկ 2015/16 թվականի առաջնությանը նա «ՈՒՍՄ Ալժիրի» կազմում նա անցկացրել է 17 խաղ։

Ընդհանուր կարիերան
------------------

Այյուբ Աբդ ալ-Լաուին հաճախել է Ալժիրի մանկապատանեկան դպրոց, նրա վերջին խաղը թիմի կազմում եղել է 2013 թվականի Աֆրիկայի երիտասարդական` մինչև 20 տարեկանների առաջնությունում։ Նա նույնպես մասնակցել է Ալժիրի երիտասարդական հավաքականում, զբաղեցնելով երկրորդ տեղը 2015 թվականի Աֆրիկայի առաջնությունում` մասնակցելով թիմի բոլոր հինգ խաղերին։

Այյուբ Աբդ ալ-Լաուին ընդգրկվել է Ալժիրի օլիմպիական հավաքականում, որը կայացել է 2016 թվականին՝ Ռիո դե Ժանեյրոյում։ նա երկու խաղ է անց կացրել այս մրցաշրջանում. փոխարինման դուրս գալով առաջին խաղակեսում Հոնդուրասի օլիմպիական հավաքականում թիմի կազմում նա խաղացել է նաև Արգենտինացիների դեմ, որն հեռացվել է 67-րդ րոպեին` երկրորդ դեղին քարտը ստանալիս։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «JSM Béjaïa 1:2 USM Alger» (անգլերեն) — soccerway.com. Վերցված է 30 августа 2016-ին.
4. ↑  «Honduras 3:2 Algeria» (անգլերեն) — fifa.com. Արխիվացված է օրիգինալից 2017 թ․ հուլիսի 9-ին. Վերցված է 30 августа 2016-ին.
5. ↑  «Argentina 2:1 Algeria» (անգլերեն) — fifa.com. Արխիվացված է օրիգինալից 2017 թ․ հունիսի 21-ին. Վերցված է 30 августа 2016-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* ֆուտբոլիստի էջը worldfootball.net կայքում
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) |

 |
**Սարգիս Արամայիսի Հովհաննիսյան** (օգոստոսի 17, 1968, Երևան, ՀԽՍՀ, ԽՍՀՄ), խորհրդային և հայ ֆուտբոլիստ, խաղացել է պաշտպանի և կիսապաշտպանի դիրքերում։

Կարիերա
-------

### Ակումբային

Երևանի մարզադպրոցի սան է։ Սկսել է խաղալ որպես հարձակվող, մարզվել է Սեյրան Գալստյանի մոտ, այնուհետև խաղացել է ձախ կիսապաշտպանի դիրքում։ Արարատի կազմում իր առաջին հանդիպումն անցկացրել է 1987 թվականին։ Մինչ ԽՍՀՄ-ի փլուզումը ակումբի կազմում անցկացրել է 89 խաղ, խփել՝ 9 գոլ։ 1992 թվականին տեղափոխվել է Մոսկվայի Դինամո, որը մարզում էր Վալերի Գազաևը, սակայն վնասվածքի պատճառով կորցրել է տեղը թիմի կազմում և ստիպված է եղել 1994 թվականի գարնանը Կոնստանտին Բասկովի թիմը գլխավորելու ժամանակ լքել ակումբը և տեղափոխվել Մոսկվայի Լոկոմոտիվ Յուրի Սյոմինի գլխավորությամբ, որտեղ դարձել է թիմի առաջատար ֆուտբոլիստներից մեկը։ Նա մնացել է թիմում մինչև 1999 թվականը, հաջորդ մրցաշրջանը անցկացրել է Լոկոմոտիվի երկրորդ թիմում, որը հանդես էր գալիս II Լիգայում, կարիերան ավարտել է 2001 թվականին Ռուբինի կազմում։

### Հավաքականներ

Խաղացել է Հայաստանի երիտասարդական հավաքականում։ 1990 թվականին մասնակցել է ոչ պաշտոնական խաղի ԽՍՀՄ ֆուտբոլի հավաքականի կազմում Իսրայելի դեմ խաղում։ 1994-1999 թվականներին Հայաստանի հավաքականի կազմում անցկացրել է 16 խաղ որպես թիմի ավագ։

2004 թվականից մարզում է Լոկոմոտիվի երիտասարդական թիմը։

Տիտղոսներ
---------

* Ռուսաստան **Դինամո Մոսկվա**
	+ Ռուսաստանի առաջնության բրոնզե մեդալակիր - 1992, 1993
* Ռուսաստան **Լոկոմոտիվ Մոսկվա**
	+ Ռուսաստանի առաջնության արծաթե մեդալակիր - 1995, 1999
	+ Ռուսաստանի առաջնության բրոնզե մեդալակիր - 1994, 1998
	+ Ռուսաստանի գավաթակիր - 1996

Արտաքին հղումներ
----------------

* klisf.ru կայքում(չաշխատող հղում)
* Ռուսաստանի ազգային հավաքականի պաշտոնական կայքում Արխիվացված 2009-02-08 Wayback Machine
* bronepoezd.ru կայքում Արխիվացված 2010-12-04 Wayback Machine
**Ալեքսանդր Սոնգ** (ֆր.՝ Alexandre Dimitri Song Billong, սեպտեմբերի 9, 1987(1987-09-09)[…], Դուալա, Կամերուն), կամերունցի ֆուտբոլիստ, կիսապաշտպան։ Նախկինում ելույթ է ունեցել Արսենալում, ներկայումս՝ Բարսելոնայում։ Հանդես է գալիս Կամերունի ֆուտբոլի ազգային հավաքականի կազմում։

Ալեքսանդրե Դիմիտրի Սոնգ Բիլոնգը (Alexandre Dimitri Song Billong) ծնվել է Դուալայում (Կամերուն)՝ 1987 թվականի սեպտեմբերի 9-ին։ 2004 թվականին, երբ 17 տարեկան էր, նա տեղափոխվել է Ֆրանսիա, որպեսզի խաղա իր առաջին պրոֆեսիոնալ թիմում՝ Բաստիայում։ Իր առաջին մրցաշրջանում նա մասնակցեց 32 հանդիպման, գրավելով Արսենալի ուշադրությունը, որն ի վերջո նրան գնեց։
Արսենալում անցկացրած իր առաջին մրցաշրջանում նա Պրեմիեր լիգայում մասնակցել է 9 հանդիպման, իսկ պաշտոնական խաղում նորամուտը նշել է Հայբերի մարզադաշտում, փոխարինման դուրս գալով Արսենալ 2 - 0 Էվերտոն հանդիպման ժամանակ։
2006/2007 մրցաշրջանի ձմեռային տրանսֆերային պատուհանի ընթացքում Արսենալը Սոնգին վարձավճարով տվեց Չարլտոն Ատլետիկին։ Դրանից առաջ նա զինագործների կազմում խփել էր իր առաջին գոլը, Լիգայի գավաթի շրջանակներում գրավելով Լիվերպուլի դարպասը։ Էնֆիլդում կայացած այդ խաղում Արսենալը հաղթել էր 6 - 3 հաշվով։
Հաջորդ մրցաշրջանում Սոնգը վերադարձավ Արսենալ, իսկ 2007/2008 մրցաշրջանի ընթացքում սկսեց ավելի ու ավելի հաճախ հայտնվել խաղադաշտում, դառնալով Արսեն Վենգերի ամենավստահված խաղացողներից մեկը։ Խոսքն առավելապես վերաբերում է մրցաշրջանի վերջնամասին։
2008/2009 մրցաշրջանում Ալեքս Սոնգին հաջողվեց հիմնավորվել մեկնարկային կազմում՝ հենակետային կիսապաշտպանի դիրքում։ Պաշտպանությունում ողջ խաղը հենվում էր նրա վրա։
Մինչ Բարսելոնա տեղափոխվելը, Ալեքս Սոնգը 7 մրցաշրջան է անցկացրել Պրեմիեր լիգայում, մասնակցելով 150 հանդիպման ու դառնալով 7 գոլի հեղինակ։
Կամերունի հավաքականում նա երկար տարիներ շարունակ առանցքային դեր է խաղացել և շարունակում խաղալ։ 2008 թվականին Գանայում կայացած Աֆրիկայի ազգերի գավաթի խաղարկությունում Կամերունը գրավեց 2-րդ տեղը, իսկ Սոնգը թիմի առաջատարներից էր։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Enciclopèdia de l'esport català (կատ.) — Grup Enciclopèdia, 2012.
3. 1 2  FBref.com(բազմ․)

|  |  |  |  |
| --- | --- | --- | --- |
| 

| * դ
* ք
* խ
Բարսելոնա ՖԱ  – ներկա կազմ |
| --- |
|  |
| 
1 Տեր Շտեգեն ·
2 Սեմեդու ·
3 Պիկե ·
4 Ռակիտիչ ·
5 Բուսկետս ·
6 Տոդիբո ·
8 Արթուր ·
9 Սուարես ·
10 Մեսսի (Ավագ) ·
11 Դեմբելե ·
13 Նետո ·
15 Լանգլե ·
16 Վագե ·
17 Գրիզման ·
18 Ալբա ·
19 Ալենյա ·
20 Ռոբերտո ·
21 Դե Յոնգ ·
22 Վիդալ ·
23 Ումտիտի ·
24 Խունիոր ·
Մարզիչ` Վալվերդե
 |

 |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալեքսանդր Սոնգ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · Fussballdaten.de · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Munzinger |

 |
**Յուրի Իգորևիչ Իվանով** (ռուս.՝ Ю́рий И́горевич Ивано́в, օգոստոսի 8, 1960(1960-08-08), Մոսկվա, ԽՍՀՄ), ռուս ֆուտբոլիստ, պաշտպան։

Կարիերա
-------

1981 թվականին եղել է Մոսկվայի «Սպարտակ» ֆուտբոլային ակումբի կազմում, բայց ոչ մի անգամ խաղադաշտ դուրս չի եկել։ 1982 թվականին խաղացել է «Մոսկվիչ» ֆուտբոլային ակումբում, որի կազմում անցկացրել է 27 խաղ և խփել 2 գոլ։ 1984 մրցաշրջանում տեղափոխվել է Կաշիրի «Դինամո» ֆուտբոլային ակումբ, որի կազմում անցկացրել է 32 հանդիպում՝ խփելով 6 գոլ։

1986 թվականին նա հանդես է եկել Վոլոգդայի «Դինամո» ֆուտբոլային ակումբում, որի կազմում անցկացրել է 28 հանդիպում և խփել 6 գոլ։ 1987 թվականին նա տեղափոխվել է «Զորկի» ֆուտբոլային ակումբ, որտեղ անցկացրել է 29 հանդիպում և դարձել 8 գոլի հեղինակ։ 1988 թվականին նա միացավ «Կայրատ» ֆուտբոլային ակումբում, որի կազմում մասնակցել է 21 խաղի։

1989 թվականին նա տեղափոխվել է Պավլոդարի «Իրտիշ» ֆուտբոլային ակումբ, որի կազմում խաղացել է 32 հանդիպում և խփել 5 գնդակ։ 1990 թվականին հանդես է եկել Ռիգայի «Դաուգավա» ֆուտբոլային ակումբում՝ 30 խաղերում խփելով 1 գոլ։ 1991 թվականին նա միացավ «Պարդաուգավա» ֆուտբոլային ակումբին, որի կազմում անցկացրած 32 հանդիպումներում դարձել է 2 գոլի հեղինակ։

1992 թվականի մրցաշրջանում նա նշել է իր նորամուտը Ռուսաստանի Բարձրագույն լիգայում որպես «Կուբան» ֆուտբոլային ակումբի խաղացող, որի կազմում խաղացել է 7 հանդիպում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Профиль на сайте footbook.ru

Արտաքին հղումներ
----------------

* Ֆուտբոլիստի էջը *Sportbox.ru* կայքում
* Ֆուտբոլիստի էջը *FootballFacts.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Transfermarkt (խաղացող) |

 |
**Ջանլուիջի Դոննարումմա** (անգլ.՝ Gianluigi Donnarumma փետրվարի 25, 1999(1999-02-25), Կաստելամարե դի Ստաբիա, Նեապոլ, Կամպանիա, Իտալիա), իտալացի ֆուտբոլիստ, «Պարի Սեն-Ժերմեն» ակումբի և Իտալիայի հավաքականի դարպասապահ։

Ակումբային կարիերա
------------------

Ջանլուիջին դաստիարակվել է «Միլան» ակումբում։ Իր առաջին հանդիպումն անցկացրել է Իտալիայի առաջնությունում 2015 թվականի հոկտեմբերի 25-ին «Սասսուոլո» ակումբի դեմ`դառնալով ամենաերիտասարդ դարպասապահը Իտալիայի առաջնությունում և գերազանցելով Ջանլուիջի Բուֆֆոնի ռեկորդը։ Իսկ առաջին չոր խաղը նա անցկացրեց հաջորդ մրցաշրջանում, որտեղ խաղը ավարտվեց 1-0 հաշվով։ Հաջորդ խաղում նա բաց թողեց մեկ գնդակ, սակայն Միլանը հաղթեց 3-1 հաշվով։

Հավաքականի կարիերա
------------------

Դոննարումման եղել է Իտալիայի մինչև 17 տարեկանների հավաքականի հիմնական կազմի դարպասապահը 2015 թ.-ի Եվրոպայի մինչև 17 տարեկանների առաջնությունում։ Նույն թվականի մարտի 24-ին նա մեկնարկեց մինչև 21 թիմի կազմում Իռլանդիայի հավաքականի դեմ հանդիպմանը, որում Իտալիայի հավաքականը հաղթեց 4-1 հաշվով։ Դրանով Ջանլուիջին դարձավ ամենաերիտասարդ ֆուտբոլիստը (17 տարեկան 28 օր), ով երբևէ խաղացել է 21 տարեկանների թիմում, գերազանցելով Ֆեդերիկո Բոնազզոլիի ռեկորդը։

Օգոստոսի 27-ին Իտալիայի հավաքականի գլխավոր մարզիչ Ջանպիեռո Վենտուրան հրավիրեց Դոննարումմային Իտալիայի հավաքական սեպտեմբերի 1-ին Ֆրանսիայի դեմ ընկերական և 2018 թ.-ի Աշխարհի գավաթի որակավորման խաղերի սեպտեմբերի 5-ին Իսրայելի դեմ հանդիպումներին մասնակցելու համար` դառնալով ամենաերիտասարդ ֆուտբոլիստը (17 տարի, 6 ամիս), ով 1911 թվականից սկսած հրավիրվել է ազգային հավաքական։ Սեպտեմբերի 1-ին Դոննարումման մեկնարկեց Իտալիայի հավաքականում Ֆրանսիայի դեմ խաղում, փոխարինելով Բուֆֆոնին ընդմիջմանը` դառնալով ամենաերիտասարդ դարպասապահը, ով երբևէ խաղացել է Իտալիայի հավաքականում 17 տարեկան 189 օրականում։

Եղբայր
------

Ջանլուիջիի մեծ եղբայրը, նույնպես ծնվել և մեծացել է Միլանում, բայց հիմա խաղում է Ջենոա ակումբում։

Ծանոթագրություններ
------------------

1. ↑
2. ↑  Transfermarkt.com(բազմ․) — 2000.

Աղբյուրներ
----------

* Ֆուտբոլիստի էջը ՎիքիԳոլ կայքում(չաշխատող հղում)
* Ֆուտբոլիստի էջը «Միլանի» պաշտոնական կայքում
* Ֆուտբոլիստի էջը «ՈՒԵՖԱ»յի պաշտոնական կայքում Արխիվացված 2016-03-15 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջանլուիջի Դոննարումմա» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · BDFutbol · ESPNFC.com · eu-football.info (խաղացող) · FootballDatabase.eu · Kicker.de · L’Équipe · National Football Teams.com · Red Bull · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Մեծ նորվեգական · Munzinger · Treccani |
|  |
| Չափորոշչային վերահսկողություն | VIAF: 2925162906450178110006 · WorldCat VIAF: 2925162906450178110006 |

 |
**Հաջիև Ջաֆար Զեյնալ օղլու (Ջաֆար Խանդան)** (ադրբ.՝ Hacıyev Cəfər Zeynal oğlu (Cəfər Xəndan),ապրիլի 25 (մայիսի 8), 1911, Երևան, Կովկասի փոխարքայություն, Ռուսական կայսրություն - օգոստոսի 10, 1961(1961-08-10), Բաքու, Ադրբեջանական ԽՍՀ, ԽՍՀՄ), ադրբեջանցի բանաստեղծ, քննադատ, գրականագետ, 1938-ից Ադրբեջանի գրողների միության անդամ, բանասիրական գիտությունների դոկտոր (1948), պրոֆեսոր (1949)։

Կենսագրություն
--------------

Ջաֆար Խանդանը ծնվել է 1910 թվականի մայիսի 8-ին Երևանում, ուսուցչի ընտանիքում։ 1918 թվականին նրա ընտանիքը տեղափոխվել է Գյանջայի որբանոց։ Նա ապրել է Գյանջայում իր կրտսեր եղբոր և քրոջ հետ, որոնք մենակ էին մնացել, քանի որ այստեղ իրենց ծնողները մահացել էին (մինչև 1925 թ.)։ Ավարտել է Գյանջայի մանկավարժական տեխնիկական ուսումնարանը։ Այնուհետ ընդունվել է Ադրբեջանի պետական մանկավարժական ինստիտուտ և աշխատել որպես ուսուցիչ աշխատանքային ֆակուլտետում (1925-1929 թթ.): Ինստիտուտի լեզվի և գրականության ֆակուլտետն ավարտելուց հետո ընդունվել է ասպիրանտուրա, միևնույն ժամանակ աշխատել ինստիտուտի գրականության բաժնում որպես ասիստենտ, ապա՝ դոցենտ (1932-1941 թթ.):

Ստեղծագործություններ
--------------------

Նա աշխատել է որպես Մ.Ֆ. Ախունդովի անվան ուսուցիչների ինստիտուտի լեզվի և գրականության ֆակուլտետի դեկանն, Ադրբեջանի պետական մանկավարժական ինստիտուտի բաժնի վարիչը, Ադրբեջանի գիտությունների ակադեմիայի լեզվի և գրականության ինստիտուտի բաժնի վարիչը, Ադրբեջանի գրողների միության կազմակերպչական քարտուղարը, «Ալլահսիզ» ամսագրի, «Գրական» թերթի պատասխանատու քարտուղարը, «Երիտասարդ բանվոր» խմբագրությունում գրականության բաժնի տնօրենը։

Պաշտպանել է թեկնածուական ատենախոսություն և ստացել բանասիրական գիտությունների թեկնածուի գիտական աստիճան (1939)։

Մրցանակներ
----------

Բանակից զորացրվելուց հետո աշխատել է Ադրբեջանի պետական համալսարանի ադրբեջանական գրականության ամբիոնի դոցենտ, միաժամանակ՝ «Կոմունիստ» թերթի մշակույթի և կենցաղային բաժնի վարիչ (1946-1947 թթ.): Եղել է համալսարանի բանասիրական ֆակուլտետի դեկան (1947-1950), ապա չորս տարի (1950-1954) Ադրբեջանի պետական համալսարանի ռեկտոր։ 1954-1961 թվականներին աշխատել է համալսարանի խորհրդային գրականության բաժնի վարիչ։
Պարգևատրվել է «Կարմիր աստղ» (1942), «Աշխատանքային կարմիր դրոշ» (1946), «Կովկասի պաշտպանության համար», «Գերմանիայի դեմ տարած հաղթանակի համար» մեդալներով, պատվավոր շքանշաններով և նվերներով։

Մահացել է 1961 թվականի օգոստոսի 10-ին Բաքվում։ Բաքվի փողոցներից մեկը կոչվել է նրա անունով։

Ծանոթագրություններ
------------------

1. ↑  Джафар Хандан (1910 - 1961 годы) - критик, литературовед
2. ↑  Ջաֆար Խանդան
3. ↑  Cəfər Xəndan – böyük alim, unudulmaz müəllim
Տե՛ս նաև՝ Ալբերտ Սարգսյան (այլ կիրառումներ)

**Ալբերտ Վլադիմիրի Սարգսյան** (օգոստոսի 14, 1963(1963-08-14), Երևան, Հայկական ԽՍՀ, ԽՍՀՄ), հայ նախկին ֆուտբոլիստ (պաշտպան, այնուհետև՝ կիսապաշտպան), ֆուտբոլային մարզիչ։ 
ԽՍՀՄ առաջնության բարձրագույն խմբում հանդես է եկել Երևանի «Արարատ» (1983-88 և 1990-91), Կիևի «Դինամո» (1989) թիմերում։ «Արարատի» կազմում անցկացրել է 189 խաղ, խփել 19 գոլ։ Որպես մարզիչ աշխատել է Վիլնյուսի «Լոկոմոտիվում» և հայաստանյան թիմերում։

Խաղացողի կարիերա
----------------

Իր կարիերայի մեծ մասը Ալբերտ Սարգսյանն անցկացրել է ԽՍՀՄ առաջնության Երևանի «Արարատ», 1989 թվականի մրցաշրջանն անցկացրել է Կիևի «Դինամոյում»։ Վերադարձել է «Արարատ» ավագ եղբոր՝ Արմենակ Սարգսյանի հրավերով, որն ակումբի մարզիչն էր։ Կարիերան ավարտել է Լիտվայում, որտեղ խաղացել «Պաներիս» և «Լոկոմոտիվ» Վիլնյուս ակումբներում։

Ալբերտ Սարգսյանը խաղացել է ԽՍՀՄ պատանեկան և երիտասարդական հավաքականներում։ 1990 թվականի հոկտեմբերի 9-ին ԽՍՀՄ գլխավոր հավաքականի կազմում անցկացրել է մեկ ոչ պաշտոնական խաղ ըննդեմ Իսրայելի հավաքականի (3:0)։

Մարզչական կարիերա
-----------------

2010 թվականի առաջնությունում «Գանձասարը» սկզբում ելույթ է ունեցել ոչ այնքան հաջող։ Դրա պատճառով մամուլում տարածվել է տեղեկություն այն մասին, որ կապանցիներին նախկինում գլխավորած, իսկ այդ ժամանակ ակումբի գլխավոր մարզչի օգնական Ալբերտ Սարգսյանը փոխարինել է Սլավա Գաբրիելյանին։ Շուտով այդ տեղեկությունը հերքել է ակումբի գործադիր տնօրեն Վլադիկ Առաքելյանը։ Արդյունքում Սարգսյանը ի վերջո փոխարինել է Գաբրիելյանին։ Այդ տեղափոխությունը դարձել է առաջինը մրցաշրջանում։ Առաջնության արդյունքում թիմի զբաղեցրած դիրքը եղել է ամենավատը բարձրագույն դիվիզիոնում անցկացրած ժամանակաշրջանում։ Ավելի ուշ հայտնի է դարձել, որ ՈՒԵՖԱ-ն նախապատրաստել է փաստաթուղթ, որում նշվում է, որ երկրների բարձրագույն լիգաների ակումբների գլխավոր մարզիչները պետք է ունենան «Ա» կատեգորիայի արտոնագիր։ Ալբերտ Սարգսյանը, որն այդ ժամանակ գլխավորում էր թիմը, չուներ նման արտոնագիր։ Հետագայում հայտնի է դարձել, որ որ ակումբն այդ պաշտոնի համար փնտրում է նոր մասնագետ, և հիմնական թեկնածուն Աբրահամ Խաշմանյանն է։ Դեկտեմբերի 20-ին Խաշմանյանն ստորագրել է մեկամյա պայմանագիր «Գանձասարի» հետ, իսկ Սարգսյանն ազատվել է զբաղեցրած պաշտոնից։

Ծանոթագրություններ
------------------

1. ↑  *Ֆուտբոլի հանրագիտարան*. Երևան: «Գևորգ-Հրայր» ՍՊԸ. 2005. էջ 93.
2. ↑  Владик Аракелян: Слава Габриэлян продолжает возглавлять «Гандзасар» Արխիվացված 2010-04-21 Wayback Machine (ռուս.)
3. ↑  Кто на самом деле возглавляет Гандзасар? Արխիվացված 2010-04-24 Wayback Machine (ռուս.)
4. ↑  
«Абраам Хашманян заключил однолетний договор» (ռուսերեն). Armsport.com. 20.12.2010. Արխիվացված է օրիգինալից 2010 թ․ դեկտեմբերի 22-ին. Վերցված է 21.12.2010-ին.

Արտաքին հղումներ
----------------

* Ֆուտբոլիստի էջը footballdatabase.eu կայքում (անգլ.)
* Ֆուտբոլիստի էջը «Ռուսաստանի ֆուտբոլի հավաքական» կայքում Արխիվացված 2018-09-27 Wayback Machine (ռուս.)
**Էֆրոս Աբրամ Մարկի** (ռուս.՝ Абра́м Ма́ркович Э́фрос, մայիսի 3 (15), 1888 կամ 1888, Մոսկվա, Ռուսական կայսրություն - նոյեմբերի 19, 1954(1954-11-19) կամ 1954, Մոսկվա, ԽՍՀՄ), ռուս արվեստագետ, գրականագետ, թատերագետ, բանաստեղծ, թարգմանիչ։

Ավարտել է Լազարյան ճեմարանի գիմնազիական դասարանը, 1907-10 թվականներին սովորել Մոսկվայի համալսարանի իրավաբանական ֆակուլտետում։ Դեռ ուսանող ժամանակ հրատարակել է «Երգ երգոցի» եբրայերենից թարգմանությունը (1909)։ Ավելի ուշ թարգմանություններ է հրատարակել Դանթեից, Պետրարկայից, Միքելանջելոյից։ Համալսարանն ավարտելուց հետո «Ռուսսկիե վեդեմոստի» թերթում կանոնավորապես հանդես է եկել որպես գեղարվեստական քննադատ և էսսեիստ (1912-17 թվականներին *Ռոսցիյ* ծածկանունով)։ Ընտրվել է Մոսկվայի քաղաքային դումայի պատգամավոր, որտեղ նա Մոսկվայի արտաքին բարեկարգման հանձնաժողովի նախագահ էր։ 1914-17 թվականներինին ծառայել է բանակում։ 1917 թվականից գեղարվեստական արժեքների պահպանման հասարակական և քաղաքական կառույցի անդամ, միևնույն ժամանակ 1918-27 թվականներին` Ռուսաստանի ժողկոմիսարիատի արվեստի հուշարձանների և թանգարանների պահպանության բաժնի առաջատար աշխատակից։ Մասնակցել է պետական թանգարանային քաղաքականության հիմնական ուղղությունների որոշմանը, Պետական թանգարանային հիմնադրամի ձևավորմանն ու բաշխմանը։ Այդ տարիներին Տրետյակովյան պետական պատկերասրահում եղել է նոր և նորագույն արվեստի բաժնի ղեկավար։ Միաժամանակ 1924-1929 թվականներին եղել է ֆրանսիական գեղանկարչության բաժնի հսկիչը, 1928 թվականից` թանգարանի կերպարվեստի հետազոտման բաժնի փոխտնօրեն և պատկերասրահի ղեկավար։ 1920-30-ականներին կազմակերպել է ցուցահանդեսներ։ 1937 թվականին աքսորվել է. տարբեր աղբյուրներ նշում են Ռոստով կամ Նովգորոդ։

Ծանոթագրություններ
------------------

1. 1 2 3 4 5 6  Эфрос Абрам Маркович // Большая советская энциклопедия (ռուս.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Համառոտ հրեական |
|  |
| 

|  Չափորոշչային վերահսկողություն |
| --- |
|  |
| BNF: 16449427t · GND: 115846638 · ICCU: RMLV039463 · ISNI: 0000000118672508 · LCCN: n84101527 · NKC: js20020805042 · NTA: 067487262 · NUKAT: n2003039419 · SUDOC: 067059430 · VIAF: 5670390 · ULAN: 500120593 · WorldCat VIAF: 5670390 |

 |

 |
**Մարկ Չարնի** (ռուս.՝ Чарный, Марк Борисович, հունիսի 7 (20), 1901 կամ 1901, Բոբրույսկ, Մինսկի նահանգ, ԽՍՀՄ - հունվարի 11, 1976(1976-01-11) կամ 1976), խորհրդային և ռուս արձակագիր և գրականագետ։

Կենսագրություն
--------------

Ծնվել է 1901 թվականի հունիսի 7-ին, Բոբրույսկում (ներկայումս` Մոգիլյովի մարզ, Բելառուս), հրեական ընտանիքում։ Սովորել է Պենզայում, գիմնազիայում։ Գիմնազիայի տարիներին եղել է Պենզա քաղաքի ուսանողական կոմիտեի օրգանի` «Մեր միտքը» ամսագրի խմբագիրը։

1918 թվականին Պենզայում մասնակցել է Չեխոսլովակյան կորպուսի ապստամբության դեմ մարտերին։ 1919 թվականի սեպտեմբերից մինչև 1921 թվականը նա ծառայել է որպես քաղաշխատող Արևելյան ճակատում և Արևմտյան Սիբիրի ռազմական շրջանում։ 1920 թվականին դարձել է Խորհրդային Միության կոմունիստական կուսակցության անդամ։ Ավարտել է Մոսկվայի ժուռնալիստիկայի ինստիտուտը (1922 թվական), Մոսկվայի պետական համալսարանի արտաքին կապերի բաժինը (1927 թվական) և Կարմիր պրոֆեսորների ինստիտուտի գրական բաժինը (1930 թվական)։ Նա աշխատել է թերթերում, արտասահմանում եղել է ՏԱՍՍ-ի թղթակից։ 1934 թվականից եղել է ԽՍՀՄ Գրողների միության անդամ։

Հայրենական մեծ պատերազմի տարիներին «Ագիտատոր» ամսագրի և «Կարմիր նավատորմ» թերթի ավագ հրահանգիչն էր։ Աշխատանքից ազատվել է 1946 թվականի օգոստոսին՝ մայորի կոչմամբ։

Նա մահացել է 1976 թվականի հունվարի 11-ին։

Մրցանակներ
----------

* Կարմիր աստղի շքանշան
* Մեդալ` «Օդեսայի պաշտպանության համար»
* Մեդալ` «Հանուն Կովկասի պաշտպանության»
* Մեդալ` «Խորհրդային անդրբևեռաշրջանի պաշտպանության համար»

Ստեղծագործություններ
--------------------

* Լեյտենանտ Շմիդտ (1960 թվական)
* «Անցած տարիներ» (1970 թվական)
* «Ալեքսեյ Տոլստոյի ճանապարհը», գեղարվեստական, 1981 թվական
* Հուշեր` «Պաուստովսկին Յալթայում»

Ծանոթագրություններ
------------------

1. 1 2 3 4  Չեխիայի ազգային գրադարանի կատալոգ
2. ↑  Дремач М. Фибих Д. | Пензенский Овод | Газета «История» № 01/2010

Արտաքին հղումներ
----------------

* 

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 90121571 · BNF: 13478878s · CONOR: 84364131 · GND: 1089318995 · ISNI: 0000000084678476 · LCCN: n89602993 · NKC: js20211121247 · NLP: a0000002516077 · NTA: 069108382 · NUKAT: n2003085244 · SUDOC: 160179742 · VIAF: 111437629 · WorldCat VIAF: 111437629 |

 |

 |
**Բեգլար Սարիբեկի Հովհաննիսյան** (1920, Գանձակ, Նոր Բայազետի գավառ - *անհայտ*), հայ մանկավարժ։ Հայրենական մեծ պատերազմի մասնակից։

Կենսագրություն
--------------

Բեգլար Հովհաննիսյանը ծնվել է 1920 թվականին, Կամոյի շրջանի Բատիկյան գյուղում։ Ավարտել է տեղի դպրոցը։ 1941 թվականին ավարտել է Կամոյի մանկավարժական ուսումնարանը, նշանակվել ուսուցչական աշխատանքի։

Զորակոչվել է բանակ, ավարտել է Չելյաբինսկի ավիադպրոցը, 1943 թվականի աշնանը հրաձիգ-ռադիստի մասնագիտությամբ նշանակվել է 388-րդ ավիաէսկադրիլիայում։ Կատարել է 98 մարտական թռիչք։ Մասնակցել է Մոսկվայի մոտ գերմանացիների ջախջախմանը, Լենինգրադի, Խարկովի, Ստալինգրադի մատույցներում, Կուրսկ-Օրյոլի աղեղում մղված օդային մարտերին, Կալինինգրադի գրավմանը։ Պարգևատրվել է Կարմիր աստղի շքանշանով, «Արիության համար» և ուրիշ մարտական մեդալներով։

1945 թվականի դեկտեմբերին Հովհաննիսյանն ավագ լեյտենանտի կոչումով զորացրվել է։ Ավարտել է Երևանի հեռակա մանկավարժական ինստիտուտի լեզվագրական ֆակուլտետը։ Երկար տարիներ դասավանդել է Կամոյի շրջանի դպրոցներում, եղել Բատիկյանի միջնակարգ դպրոցի տնօրենի ուսումնադաստիարակչական աշխատանքների գծով տեղակալ։

Պարգևներ
--------

* Կարմիր աստղի շքանշան
* «Արիության համար» մեդալ

Ծանոթագրություններ
------------------

1. 1 2 3  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
**Սիրուշ Շամիրի Մաճկալյան** (1917, Տավուշ, Հայաստան - 1943), հայ մանկավարժ։ Հայրենական մեծ պատերազմի մասնակից։

Կենսագրություն
--------------

Սիրուշ Մաճկալյանը ծնվել է 1917 թվականին, Շամշադինի շրջանի Թովուզ գյուղում։ Վաղ հասակից զրկվել է մորից և տեղափոխվել Երևան։ Ավարտել է միջնակարգ դպրոցը և ընդունվել է Երևանի մանկավարժական ինստիտուտի լեզվագրական ֆակուլտետը, որն ավարտել է 1941 թվականին։ Աշխատել է որպես ֆաբգործուսի տնօրենի տեղակալ, ընտրվել է ՀԼԿԵՄ Կենտկոմի անդամ։

1941 թվականին Մաճկալյանը կամավոր մեկնել է բանակ։ Կռվել է Հարավային ռազմաճակատում, մասնակցել Վորոնեժի, Խարկովի, Դոնի Ռոստովի ազատագրման մարտերին։ 1943 թվականի հունվարի 18-ին հարազատներին ու բարեկամներին ուղղված նամակներում հուսադրել է, որ շուտով ժամանակավոր դժվարությունները կանցնեն և հուշ կդառնան, հայրենիքը կազատագրվի ոսոխ թշնամուց։ 1943 թվականի մարտի վերջին Ուկրաինայի գյուղերից մեկում Սիրուշ Մաճկալյանը և Արփիկ Հարությունյանը ստանում են թշնամու թիկունքում գործելու հատուկ առաջադրանք։ Մարտական առաջադրանքը կատարելիս Սիրուշը գլխից ծանր վիրավորվել է և տեղափոխվել Սումիի մարզի Մոգրեբեց գյուղ, որտեղ և մահացել է։

Մահ
---

Սիրուշ Մաճկալյանը մահացել է 1943 թվականին, Մոգրեբեց գյուղում։

Հիշատակ
-------

Մոգրեբեց գյուղի եղբայրական գերեզմանատան հուշարձան-կոթողի վրա գրված զոհվածների ցուցակում կա նաև Սիրուշ Շամիրի Մաճկալյանի անունը։

Պարգևներ
--------

Սիրուշի ծառայությունները բարձր են գնահատվել կառավարության կողմից։ Նա պարգևատրվել է «Խիզախության համար» և մի շարք այլ մեդալներով ու շնորհակալագրերով։

* «Խիզախության համար» մեդալ

Ծանոթագրություններ
------------------

1. 1 2 3 4  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
**Գուրամ Կաշիա** (վրաց.՝ გურამ კაშია; հուլիսի 4, 1987(1987-07-04), Թբիլիսի, Վրացական ԽՍՀ, ԽՍՀՄ), վրացի ֆուտբոլիստ։ «Վիտես» ակումբի և Վրաստանի ազգային հավաքականի պաշտպան։

Կենսագրություն
--------------

### Ակումբային կարիերա

Կաշիան իր կարիերան սկսել է «Դինամո» ֆուտբոլային ակումբում։ 2006 թվականից մինչև 2010 թվականը Գուրամը հասցրեց անցկացնել 91 խաղ՝ դառնալով 12 գոլի հեղինակ։ Իր վերջին մրցաշրջանում՝ Վրաստանի առաջնությունում, ֆուտբոլիստը անցկացրեց 33 խաղ՝ դառնալով 8 գոլի հեղինակ։

2010 թվականի օգոստոսի վերջին, երբ «Վիտես» ակումբի տնօրենը փոխվեց, իսկ նոր տնօրեն դարձավ Մերաբ Ժորդանիան, Կեշիան տեղափոխվեց այնտեղ։ Սեպտեմբերի 18-ին «Բրեդա» ակումբի դեմ կայացավ Գուրամի դեբյուտային խաղը։ Ակումբում Կաշիան ժամանակավոր փոխարինում էր վնասվածք ստացած Ֆրենկ վան դեր Ստրյոյկին։

2011 թվականի մարտի 29-ին Կեշիան երկարաձգեց պայմանագիրը «Վիտես» ակումբի հետ։

2011/12 մրցաշրջանի սկզբին Գուրամը ստացավ թիմի ավագի թևկապը։

2012 թվականի մարտի 22-ին նա կրկին երկարաձգեց պայմանագիրը ակումբի հետ մինչև 2016 թվական։

### Կարիերան ազգային հավաքականում

Գուրամ Կաշիան 2009 թվականից հանդես է գալիս Վրաստանի ֆուտբոլի ազգային հավաքականում։

Ձեռքբերումներ
-------------

* 2012, 2013 թվականների Վրաստանի տարվա ֆուտբոլիստ

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. ↑  Kashia en Yasuda langer bij Vitesse(չաշխատող հղում)
 *Vitesse.nl (29 maart 2011)*
5. ↑  Kashia is trots op aanvoerdersband *Vitesse.org (26 juli 2011)*
6. ↑  Vitesse breekt contract Kashia open (Video)(չաշխատող հղում)
, *Vitesse.nl (22 maart 2012)*

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Վիճակագրութունը *National Football Teams* կայքում(անգլ.)
{{Տեղեկաքարտ Ֆուտբոլիստ
| ամբողջական անուն = Լայոնել Ռասակովիչ Ադամսք
| ներկա ակումբ = Հայաստան Բանանց (ֆուտբոլային ակումբ)
| համար = 55
| երիտ ակումբ = {{Ֆուտբոլային կարիերա
| Ռուսաստան [[ԲԿՄԱ (ֆուտբոլային ակումբ Մոսկվա)]]
}} 
| ակումբ = |-
|  2012 - 2014 
| Ռուսաստան ԲԿՄԱ (ֆուտբոլային ակումբ, Մոսկվա)
| 0
|-
|  2014 - 2015 
| Ռուսաստան Ենիսեյ
| 6 (0)
|-
|  2015 
| →  Ռուսաստան Վոլգա
| 5 (0)
|-
|  2015 
| Ռուսաստան Կամազ
| 2 (0)
|-
|  2016 - ներկա 
| Հայաստան Բանանց (ֆուտբոլային ակումբ)
| 19 (0)
|-

| ազգային թիմ = |-
|  2011 
| Ռուսաստան Ռուսաստան Մ-18
| 1 (0)
|-
 
}}

**Լայոնել Ռասակովիչ Ադամս** (ռուս.՝ Лайонел Расакович Адамс, օգոստոսի 9, 1994(1994-08-09), Սանկտ Պետերբուրգ, Ռուսաստան), ռուս ֆուտբոլիստ, կենտրոնական պաշտպան։

Կարիերա
-------

8 տարեկանից հանդիսանում է ֆուտբոլային ակումբ ԲԿՄԱ-ի մանկապատանեկան սպորտային դպրոցի սան։ 18 տարեկանից հանդես է գալիս ԲԿՄԱ-ի երկրորդ կազմում։ Հաջող ելույթների շնորհիվ հրավիրվել է պատանեկան հավաքականներ։ 2 մրցաշրջան երկրորդ կազմում հանդես գալուց հետո տեղափոխվեց առաջին կազմ։ 2014 թվականին տեղափոխվել է Ենիսեյ ֆուտբոլային ակումբ։ 2015 թվականին, չկարողանալով բավարար խաղաժամանակ ստանալ առաջին թիմում, վարձավճարով տեղափոխվել է Տվերի «Վոլգա» ակումբ։ «Վոլգա»-ի կազմում ընդամենը 5 խաղ անցկացնելուց հետո Ադամսի միակ հիշվող գործողությունը եղավ «Տեկստիլշչիկ»-ի դեմ խաղում ստացած կարմիր քարտը։

2015 թվականի ամռանը վերադառնալով Ռուսաստանի Պրեմիեր Լիգա՝ ազատ գործակալի կարգավիճակով տեղափոխվեց «Կամազ» ֆուտբոլային ակումբ, որտեղ խաղաց ընդամենը 2 խաղ։ 2016 թվականին տեղափոխվեց հայկական «Բանանց» ֆուտբոլային ակումբ։

Ծանոթագրություններ
------------------

1. ↑
2. ↑  Transfermarkt.com(բազմ․) — 2000.
3. ↑
4. ↑  html «Енисей» отдал экс-армейца Адамса в аренду(չաշխատող հղում)
5. ↑  Победная серия продолжена!(չաշխատող հղում)
6. ↑  Лайонел Адамс стал игроком «Бананца»

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballFacts.ru · Soccerway · Sportbox.ru · teams.by · playmarkerstats.com (խաղացող) · Transfermarkt (խաղացող) · worldfootball.net (խաղացող) · Պրեսբոլ · ՌՊԼ (խաղացող) |

 |